**Väljavõte 04.01.2024 juhatuse protokollist nr 148:**

Esitada järgmised põhikirja muutmise ettepanekud üldkoosolekule kinnitamiseks:

* Muuta põhikirja punkti 2.4.2. ning sõnastada see järgnevalt:

„2.4.2 füüsilisest isikust ettevõtjad, kes omasid eelnenud kalendriaastal kaluri kalapüügiluba;“

* Muuta põhikirja punkti 2.4.3. ning sõnastada see järgnevalt:

“2.4.3 juriidilisest isikust ettevõtjad, kes omasid eelnenud kalendriaastal kaluri kalapüügiluba;“

* Muuta põhikirja punkti 4.3.1. ning sõnastada see järgnevalt:

„4.3.1 Põhikirja punktides 4.2.6; 4.2.7; 4.2.8; 4.2.9; 4.2.91, 4.2.10 ja 4.2.11 nimetatud otsuste tegemise korral on üldkoosolek otsustusvõimeline juhul kui hääletamisel osalevad vähemalt 51% ühingu liikmetest. Otsus loetakse vastuvõetuks kui selle poolt on hääletanud vähemalt 2/3 hääletusel osalevatest ühingu liikmetest.“

* Muuta põhikirja punkti 4.4. ning sõnastada see järgnevalt:

„4.4 Ühingu üldkoosolekul võib otsustada ka muid küsimusi, mida ei ole eelnevalt üldkoosoleku päevakorras teatatud, vaid kooskõlas mittetulundusühingute seadusega, välja arvatud ühingu põhikirja muutmine ja ühingu tegevuse lõpetamine. “

* Muuta põhikirja punkti 4.6. ning sõnastada see järgnevalt:

„4.6. Juhatus informeerib ühingu liikmeid üldkoosoleku toimumisajast, - kohast ja päevakorrast kirjalikult või elektrooniliselt hiljemalt kaks nädalat enne üldkoosoleku toimumispäeva juhul kui rahastusmäärus ei sätesta pikemat etteteatamistähtaega.“

* Põhikirja punkti 4.6.1 muuta kehtetuks.